அறுசுவைக் களஞ்சியம் காமிக்ஸ் தமிழ் காமிக்ஸ் முத்து காமிக்ஸ் லயன் காமிக்ஸ் குண்டடி பட்டு உயிருக்கு போராடிய படி விழுந்து கிடக்கிறான் ஒருவன் அப்படி யாராவது சாலையோரம் கிடந்தால் நீங்களும் நானும் என்ன செய்வோமோ அதையே தான் அனைவரும் செய்கிறார்கள் ஆனால் அவ்வழியே வரும் சந்துரு ஸ்ரீ என்ற மருத்துவக் கல்லூரி மாணவன் அடிபட்ட நபரை ஹாஸ்பிடலில் சேர்க்க முயற்ச்சிக்கிறான் போலிஸ் கேஸ் என்று அவர்கள் கையை விரித்து விடுவதால் வேறு வழியின்றி பார்மஸியில் தேவையான பொருட்களை வாங்கிக் கொண்டு அவனை தனது வீட்டிற்கு அழைத்து சென்று தானே அறுவை சிகிச்சை செய்து பிழைக்கவும் வைத்து விடுகிறான் காலையில் எழுந்து பார்த்தால் அந்த நபர் காணாமல் போயிருக்கிறான் இரவுக்குள் அவன் வீட்டுக் கதவை போலிஸ் தட்டுகிறது வுல்ஃப் மிஷ்கின் என்ற சீரியல் கில்லர் போலீஸிடம் இருந்து தப்புவதற்கு உடந்தையாக இருந்த குற்றத்திற்காக சந்துருவையும் சந்தேகத்தின் பேரில் அவன் அண்ணனையும் கைது செய்கிறார்கள் அண்ணி வீட்டுக் காவலில் வைக்கப் படுகிறார் மேலே சொன்ன காட்சிகள் யாவும் படம் துவங்கிய முதல் அரை அல்லது முக்கால் மணி நேரத்தில் திரையில் ஓடுகின்றன சமீபத்தில் இந்த அளவுக்கு பரபரப்பான ஒரு துவக்க காட்சியை வேறு எந்தப் படத்திலும் கண்டதில்லை முதல் முறையாக ஆபரேஷன் செய்யத் தயாராகும் சந்துரு வுல்ஃபின் நெஞ்சைக் கத்தியால் கிழிக்க முயற்சித்து அது முடியாமல் பயந்து பின் வாங்கி அறுவை சிகிச்சை குறித்த புத்தகங்களைப் வேகவேகமாக புரட்டுவது உதவிக்கு தனது பேராசிரியரை அழைத்து அவர் மறுத்து விடவும் தைரியத்தை வரவழைத்துக் கொள்ள தனக்குத் தானே ட்ரக்ஸ் ஏற்றிக் கொள்ள முயற்சிப்பது பிறகு மனம் மாறிய பேராசிரியரின் தொலைபேசி வழிநடத்தலுடன் அந்த அறுவைச் சிகிச்சையை வெற்றிகரமாக செய்து முடிப்பது என்று திரையில் விரியும் காட்சிகளின் பதற்றத்தை பார்வையாளர்களிடமும் வெற்றிகரமாக கடத்துகிறார் மிஷ்கின் சில நாட்கள் கழித்து சந்துரு விசாரணைக் கைதியாக இருப்பதை அறியாத வுல்ஃப் அன்றிரவு தன்னைச் சந்திக்க வருமாறு அவனை அழைக்கிறான் வுல்ஃபை சந்திக்கும் போது அவனை நீயே சுட்டுக் கொன்றால் தான் குற்றவாளிக்கு துணை புரிந்த குற்றத்திலிருந்து தப்ப முடியும் என்று போலீசார் சந்துருவை மிரட்டுகிறார்கள் அவனுக்கு துப்பாக்கி சுடும் பயிற்சியையும் அளிக்கிறார்கள் படத்தின் மற்றொரு தடத்தில் போலிஸ் காவலில் இருக்கும் ஒரு தாதா தனக்கு சாதகமாக இருக்கும் ஒரு இன்ஸ்பெக்டர் மூலம் இந்தச் சந்திப்பு நடக்கவிருப்பதைப் பற்றி அறிந்து கொள்கிறான் வுல்ஃபுடன் இருக்கும் தனிப்பட்ட பகையைத் தீர்த்துக் கொள்வதற்காக தனது கூலிப் பட்டாளத்தை சந்திப்பு நடக்கும் இடத்திற்கு ஏவி விடுகிறான் வுல்ஃப் சொன்ன இடத்தில் காத்திருக்கும் சந்துருவுக்கு அருகே இருக்கும் சிட்டி ரயில் நிலையத்திற்கு வரச் சொல்லி வுல்ஃபிடம் இருந்து அழைப்பு வருகிறது எதிர்பாராவிதமாக சந்துருவை இரயிலில் கடத்திச் சென்று போலிஸ் மற்றும் தாதாவின் அடியாட்களிடம் இருந்து தப்பி விடுகிறான் வுல்ஃப் முடிவின்றி நீளப் போகும் அந்த இரவில் சந்துரு என்றொரு பலியாடு வுல்ஃபைக் கொல்வதற்காக அவனை ஏவி விட்ட போலிஸ் அதே நோக்கத்துடன் அவனைப் பின்தொடரும் அந்த தாதாவின் அடியாட்கள் இந்த மூவரின் இலக்காக ஒரேயொரு ஓநாய் என்று சுவாரசியமானதொரு நான்முனை ஆடுபுலி ஆட்டம் துவங்குகிறது முதல் காட்சியில் இருந்தே படத்தை ஆரம்பிப்பதில் உள்ள ஒரு சிக்கல் இது தான் நடுவில் ஏதாவது ஒரு இடத்தில் வேகம் குறைந்தே தீரும் இந்தப் படத்தில் உள்ள பிரச்சினை என்னவென்றால் படம் சரியாக க்ளைமேக்ஸ் பகுதியை நெருங்கும் வேளையில் வேகமிழந்து தொலைக்கிறது முக்கால்வாசி படத்தை ஒரு திறமையான இயக்குனராக தனது தோள்களில் சுமக்கும் மிஷ்கின் நடிப்புக்கு வேலை வைக்கும் க்ளைமேக்ஸ் பகுதியில் அதுவரை சுமந்த பாரத்தை சட்டென்று இறக்கி வைத்து விடுகிறார் அவர் ஒரு திறமையான இயக்குனர் மட்டுமே என்பது வுல்ஃப் ஏன் இப்படி எல்லாம் நடந்து கொண்டான் என்பதை விவரிக்கும் க்ளைக்மேக்ஸ் காட்சி நமக்கு நினைவூட்டுகிறது இருந்தாலும் கூட படம் முடிந்து வெளியில் வருகையில் புத்திசாலித்தனமான காட்சிகள் நிறைந்த நல்லதொரு க்ரைம் திரில்லரை பார்த்த திருப்தி எனக்கு படம் முடிந்து வெளியில் வருகையில் என்று சொல்வது எனக்கே கொஞ்சம் ஓவராகத் தான் தெரிகிறது ஏனென்றால் உலகத் தொலைகாட்சிகளில் இரண்டாம் முறையாக கடந்த கிறிஸ்துமஸ் தினத்தன்று விஜய் டிவியில் ஒளிபரப்பான போதுதான் வீட்டில் அமர்ந்தபடியே இந்தப் படத்தைப் பார்த்தேன் எனவே படம் முடிந்ததும் ஹாலை விட்டு பெட்ரூமுக்குள் வந்தேன் என்பது தான் சரியாக இருக்கும் இது போன்ற உருப்படியான படங்கள் பெங்களூருக்கு வராது வந்தாலும் ஒரு வாரம் தாண்டி ஓடாது அவ்வளவு ஏன் டிவிடி கூட நல்ல பிரிண்ட் கிடைத்துத் தொலைக்கவில்லை இந்தப் படத்தை விரைவில் பார்க்க வேண்டும் என்ற ஆவலால் நல்ல பிரிண்ட் அல்லது ஒரிஜினல் டிவிடி கிடைக்கும் வரை காத்திருப்போம் என்ற என் கொள்கையை தளர்த்திக் கொண்டு டிவியிலேயே பார்த்து விட்டேன் பல காட்சிகளில் கத்திரியும் சில இடங்களில் வெறும் வாய்களும் அசைந்தன இனிமேல் எனது கொள்கையில் தீவிரமாக இருப்பது என்று முடிவெடுத்து விட்டேன் இளையராஜாவின் பின்னணி இசை படத்திற்கு பலம் சேர்க்கிறது மிஷ்கினின் டெம்ப்ளேட் காட்சிகள் படத்தில் நிறைந்திருக்கின்றன.... இத்யாதி இத்யாதியை உலகப் பதிவர்களில் ஒருவர் விடாமல் எழுதித் தீர்த்திருப்பார்கள் என்பதால் மேற்கொண்டு இந்தப் படத்தை நுண்ணாய்வு செய்யாமல் நான் சொல்ல வந்ததை நேரடியாக சொல்லி முடித்துக் கொள்கிறேன் இது வரை இந்தப் படத்தைப் பார்க்கவில்லை என்றால் அடுத்த முறை டிவியில் போடும் போதாவது அவசியம் பார்த்து விடுங்கள் உங்களுக்கு நிச்சயம் பிடிக்கும் அப்படி பிடித்தது என்றால் மிஷ்கினின் அடுத்த படத்தை தியேட்டரில் பாருங்கள் தமிழில் சிறப்பான படங்களை எடுக்க முயற்சிக்கும் ஒரு திறமையான இயக்குனருக்கு இதைத் தவிர வேறென்ன பெரிய ஊக்கத்தை நம்மால் தந்திட முடியும்?